Fl-1 ta' Ottubru, il-Kunsill adotta regolament li jġib il-projbizzjoni mill-UE fuq il-kummerċ ta' prodotti mill-foki f'konformità mar-regoli tal-Organizzazzjoni Dinjija tal-Kummerċ (WTO) Il-Kanada u n-Norveġja kkontestaw il-projbizzjoni mill-UE, li ilha fis-seħħ mill-2009, quddiem il-WTO. Id-deċiżjoni tal-WTO f'Ġunju 2014 ikkonfermat il-projbizzjoni mill-UE fuq kummerċ ta' prodotti mill-foki, iżda sabet li l-konċessjoni ta' żewġ eċċezzjonijiet kienet toħloq problema, peress li jista' jkollha effetti diskriminatorji. Ir-regolament il-ġdid jindirizza dawn il-problemi billi waħda minn dawn l-eċċezzjonijiet u billi jispeċifika kundizzjonijiet aktar ċari għall-oħra. Eċċezzjonijiet għall-projbizzjoni mill-UE L-eċċezzjoni għal prodotti mill-foki li joriġinaw mill-kaċċa li ssir għall- ġestjoni sostenibbli tar-riżorsi tal-baħar issa tneħħiet. Madankollu, ir-regolament jirrikonoxxi li dan jista' joħloq problemi f'xi stati membri u jsemmi li dan għandu jitqies fil-valutazzjonijiet futuri. L-eċċezzjoni għall-prodotti mill-foki li joriġinaw mill-kaċċa li ssir mill- Inuit jew minn komunitajiet oħra indiġeni ġiet iċċarata. Din il-kaċċa jeħtieġ li tissodisfa tliet kundizzjonijiet: hija tradizzjoni fi ħdan il-komunità issir u tikkontribwixxi għall- għajxien tal-komunità (u m'għandhiex bħala skop ewlieni raġunijiet kummerċjali) issir bir-rispett dovut lejn trattament xieraq tal-annimali (filwaqt li jitqiesu d-drawwiet tal-komunità u l-għan tal-għajxien) Jekk ikun hemm evidenza li xi kaċċa għall-foki ssir l-aktar għal raġunijiet kummerċjali , il-Kummissjoni tista' tipprojbixxi t-tqegħid fis-suq tal-prodotti mill-foki li jirriżultaw minn dik il-kaċċa jew tillimita l-kwantità ta' dawk il-prodotti li tista' titqiegħed. Il-Kummissjoni ser ikollha konsultazzjonijiet minn qabel mal-esperti (inkluż mill-istati membri). Kronoloġija Wara d-deċiżjoni tal-WTO, il-Kummissjoni ppreżentat il-proposta tagħha li temenda s-sistema eżistenti fis-6 ta' Frar 2015. Il-Parlament Ewropew u l-Kunsill laħqu dwar test ta' kompromess f'Ġunju 2015. t-test b'votazzjoni plenarja fit-8 ta' Settembru 2015 u l- Kunsill adottah fl-1 ta' Ottubru 2015. Wara l-pubblikazzjoni f'Il-Ġurnal Uffiċjali tal-UE, huwa għandu japplika mit-18 ta' Ottubru 2015 Regolament dwar il-kummerċ tal-prodotti mill-foki, l-1 ta' Ottubru 2015 Informazzjoni dwar il-każ tad-WTO rigward il-projbizzjoni tal-UE fuq il-kummerċ tal-prodotti mill-foki (Kummissjoni Ewropea) Ara l-paġna tal-laqgħa